Tanaruzt zi tinaruzin isge3den izli d ughennij n-Rif ghar ujenna, tekka xa-s d-tabarcant maca min xa-s ikkin tugha-t d-arzam n-tewwurt i-tinni-d yusin awarn-as. Tbed degh ughembub n weydud bac ad tessiwed min tetwala ixes ad yawed, tewta min war iqqinen ghar min illan gi tmurt, akud d tudart jjin-tt ad tamen zeg u7adi (lmelmus).
A-ya sidi rebbi
Ksi rxir nnec
Tmenyat n-lxarij
Wara anzar nnec.
Ad awden yewdan ghar idja wadji ibelle3 ad xa-s 7ekmen zi atheisme, maca mara xzaren mli7 ad afen tettamen zi yakuc, 3rik war timen aghayri war da-s teqqir: A-ya sidi rebbi. Ma ad xa-s nini secularist, itghima d-aseqsi nigh tenna min war tessin, u mana-ya nettafi-t ghar wattas n-inaruzen war zemmaren ad xa-s arren (rependre) mara twaseqsan.
Ya-k atenneqreb
Lajip x-ughezdis
Ad teqqim l7iya
War tetri7 war-d tettis
Da nwetta di min newda amezwar, deg wakud di tghennej aghennij-a lajip tugha-t ghar lmexzen waha, lajip n-jadarmiya, kajip n-pulisiya d lajip n-ddiwana, aydud ghar-s taxi (tumubin). Ma ad nini Mimunt rugha-tt kuntra i-lmexzen (systeme) nigh kuntra i-lmexzen xa-s itkarfasen war-tt itejji ad teg min texs.
U muk ntaf, attas n-ighennijen tenden x temghart d wemnus nnes akd waryaz, tiwdi zeg kghedran, asma7, acmat d ubusar.
Mami re3ziz inu
A-ya rhawa n-sba7
Mara teghdard-ayi
Rebbi war-c isemme7.
3rik da-yi tennid
Be33ed iri be3degh
Mayemmi day-i tejjid
Rami kid-c nnumegh.
Zi mayen tugha ghar-s ijhed 3awed ttecbih d lbalagha:
Abrid n-ttumubin
War i3edder ire7tic
Mami mayen teggid
I-wur inu yexsic.
Da muk netwala tcebbeh abrid n-ttumubin akd afgan war ghar yedji min xef gha itwaxes. Bac ad teqqim tessawal tet3awad iwawal nebla fayda: xsegh-cek cek war-tt day-i tiwiyed … cek war ghar-c bu wur … ur nnec iqse7 … cek ur nnec ma yemmut … tejme3 min marra texs ad tini … t7ajit gi rbe3d n-wawalen.
kab_Latn kab_Latn kab_Latn kab_Latn sag_Latn kab_Latn kab_Latn deu_Latn kab_Latn taq_Latn kab_Latn kab_Latn yor_Latn kac_Latn knc_Latn kab_Latn hau_Latn fuv_Latn eng_Latn scn_Latn kab_Latn kab_Latn kab_Latn kik_Latn kab_Latn kab_Latn